ΑΝΑΛΕΚΤΑ ΣΤΑΓΩΝ ΚΑΙ ΜΕΤΕΩΡΩΝ

ANALECTA STAGORUM ET METEORORUM

ΠΕΡΙΟΔΙΚΗ ΕΚΔΟΣΗ ΤΗΣ ΜΗΤΡΟΠΟΛΙΤΙΚΗΣ ΑΚΑΔΗΜΙΑΣ ΘΕΟΛΟΓΙΚΩΝ ΚΑΙ ΙΣΤΟΡΙΚΩΝ ΜΕΛΕΤΩΝ ΑΓΙΩΝ ΜΕΤΩΡΩΝ

ΑΝΑΛΕΚΤΑ ΣΤΑΓΩΝ ΚΑΙ ΜΕΤΕΩΡΩΝ

ANALECTA STAGORUM ET METEORORUM

Τὸ ἐπιστημονικὸ (peer-reviewed) Περιοδικὸ ὑπὸ τὸν τίτλο «Ἀνάλεκτα Σταγῶν καὶ Μετεώρων - Analecta Stagorum et Meteororum» ἐκδίδεται ἀπὸ τὴν Ἀκαδημία Θεολογικῶν καὶ Ἱστορικῶν Μελετῶν Ἁγίων Μετεώρων, ἐρευνητικὸ ἵδρυμα ὑπαγόμενο, κατὰ Νόμον, στὴν Ἰερὰ Μητρόπολη Σταγῶν καὶ Μετεώρων.

Τὸ Περιοδικὸ ἀποτελεῖ διεθνὲς forum ἐπιστημονικῶν μελετῶν γιὰ τὴ μοναστικὴ πολιτεία τῶν Ἁγίων Μετεώρων ἀλλὰ καὶ τὴν περιοχὴ τῶν Σταγῶν (= ΒΔ. Θεσσαλία), πλούσια καὶ αὐτὴ σὲ βυζαντινὰ καὶ μεταβυζα­ντινὰ μοναστικὰ ἱδρύματα. Πέραν τούτου, τὸ Περιοδικὸ φιλοδοξεῖ νὰ ἀποτελέσει πεδίο συνεργασίας ἐρευνητῶν τῆς Βαλκανικῆς καὶ τῆς ΝΑ Μεσογείου, δεδομένου ὅτι ἡ Θεσσαλία ἀπετέλεσε, ἤδη ἀπὸ τὰ πρώιμα βυζαντινὰ χρόνια, πεδίο συνυπάρξεως καὶ συγχρωτισμοῦ ὅλων τῶν βαλ­κανικῶν ἐθνοτήτων.

Εἰδικότερα, στὸ Περιοδικὸ ὑποβάλλονται καὶ δημοσιεύονται μελέτες ἔγκριτων ἐρευνητῶν, οἱ ὁποῖες καλύπτουν εὐρὺ φάσμα ἐπιστημονικῶν πεδίων, ὅπως ἡ Ἁγιολογία καὶ ἡ Λειτουργική, ἡ Ἱστορία καὶ ἡ Προσωπο­γραφία, ἡ Φιλολογία καὶ ἡ Κωδικολογία-Παλαιογραφία, ἡ Ἀρχαιολογία καὶ ἡ Ἐπιγραφική, ἡ Ἀρχιτεκτονικὴ καὶ ἡ Τοπογραφία καὶ βεβαίως ἡ Τέχνη.

Ὅλες οἱ ὑπὸ δημοσίευση μελέτες ὑποβάλλονται σὲ «τυφλή» κρίση καὶ ἀξιολόγηση (double-blind peer review) ἀπὸ δύο κριτές. Αὐτοὶ μπορεῖ νὰ εἶναι μέλη τῶν, κατὰ πεδίο, ἐπιστημονικῶν Ἐπιτροπῶν εἴτε ὄχι. Στὴν τελευταία περίπτωση, ἡ συντακτικὴ ἐπιτροπὴ τοῦ Περιοδικοῦ, σὲ συνεργασία καὶ συμφωνία μὲ τά, κατὰ πεδίο, μέλη τῶν Ἐπιτροπῶν, δύναται νὰ ὁρίζει «ἐξωτερικοὺς» κριτὲς, καταξιωμένα μέλη τῆς ἀκαδημαϊκῆς-ἐρευνητικῆς κοινότητας. Οἱ Κριτὲς ὑποχρεοῦνται νὰ ἐλέγξουν καὶ νὰ τεκμηριώσουν γραπτῶς α) τὴν πρωτοτυπία καὶ συμβολὴ τοῦ θέματος, β) τὴν ἀξιοπιστία καὶ ἐγκυρότητα τῶν ἐπιχειρημάτων, γ) τὴν δομὴ καὶ σαφήνεια τῆς μελέτης καὶ δ) τὴ συμφωνία μὲ τοὺς Ὅρους δημοσιεύσεως. Ἡ κρίση τους πρέπει νὰ εἶναι τεκμηριωμένη, καθόσον ἡ διαδικασία αὐτὴ ἀποσκοπεῖ κατὰ κύριο λόγο στὴ βελτίωση τῶν πρὸς δημοσίευση μελετῶν.

**Α΄.**

### ΟΡΟΙ ΥΠΟΒΟΛΗΣ ΑΡΘΡΟΥ

Οἱ συγγραφεῖς εἶναι ὑπεύθυνοι γιὰ τὶς ἀπόψεις καὶ τὸ περιεχόμενο τῶν μελετῶν ποὺ ὑποβάλλουν. Οἱ πρὸς δημοσίευση μελέτες ὀφείλουν νὰ ὑποβάλλονται σὲ ἡλεκτρονικὴ μορφὴ (MS Word 2010 κ.ἑ. κατὰ προτίμηση) στὴν ἡλεκρονικὴ διεύθυνση analecta.meteoron@gmail.com. Σύμφωνα μὲ τοὺς ὅρους δημοσιεύσεως, μελέτες μὲ ἀριθμὸ λέξεων κατώτερο ἀπὸ αὐτὸν τῶν 6.000 (συμπεριλαμβανομένων τῶν ὑποσημειώσεων, ἀλλὰ ὄχι τῆς βιβλιογραφίας) δὲν γίνονται δεκτές. Δὲν γίνονται δεκτὲς ἐπίσης μελέτες ἄνω τῶν 30.000 λέξεων.

Γιὰ τὴ συγγραφὴ τῶν πρὸς δημοσίευση ἄρθρων προτείνεται ἡ χρήση τῆς γραμματοσειρᾶς Times New Roman, δώδεκα (12) στιγμῶν γιὰ τὸ κυρίως κείμενο καὶ δέκα (10) γιὰ τὶς ὑποσελίδιες σημειώσεις. Γιὰ τὶς μελέτες ποὺ ὑποβάλλονται στὴν κυριλλικὴ γραφή, δὲον νὰ χρησιμοποιηθεῖ ἡ Old Slavonic Unicode, version-11.002. Ἐφόσον ἡ ὑποβληθεῖσα μελέτη συνοδεύεται ἀπὸ εἰκόνες, πίνακες, σχέδια ἢ χάρτες, αὐτὰ ὅλα ἀποστέλλονται σὲ χωριστὸ ἀρχεῖο (μορφῆς JPEG ἢ TIFF).

Οἱ συγγραφεῖς θὰ πρέπει νὰ εἶναι βέβαιοι ὅτι τὸ κείμενό τους ἔχει λάβει τὴν τελική του μορφή, καὶ ὅτι δὲν θὰ χρειαστεῖ νὰ γίνουν προσθῆκες καὶ ἐκτενεῖς διορθώσεις στὰ δοκίμια.

Κάθε κείμενο, τὸ ὁποῖο κατατίθεται πρὸς δημοσίευση θὰ πρέπει νὰ περιλαμβάνει: Τίτλο, ὄνομα συγγραφέα καὶ ἰδιότητα, σύντομη περίληψη, λέξεις-κλειδιά, κείμενο μὲ ὑποσελίδιες παραπομπές, βιβλιογραφία, κατάλογο μὲ τὶς λεζάντες τῶν εἰκόνων πινάκων κ.τ.λ. (ἐφόσον ὑπάρχουν) καί, τέλος, ἐκτενῆ περίληψη.

Τὸ Περιοδικὸ δέχεται ἐπιστημονικὲς μελέτες γραμμένες στὴν ἑλληνικὴ γλῶσσα, σὲ τέσσερις ἐκ τῶν κυρίων εὐρωπαϊκῶν (Ἀγγλική, Γαλλική, Γερμανική, Ἰταλική) ἀλλὰ καὶ σὲ βαλκανικὲς γλῶσσες (Ἀλβανική, Σερβική, Βουλγα­ρική, Ρουμανική καὶ Τουρκική), ἀνταποκρινόμενο στὸ ἐνδιαφέρον ποὺ παρουσιάζει ἡ περιοχὴ τῆς Θεσσαλίας γιὰ τὴ Βαλκανικὴ Ἱστοριογραφία. Ἡ γλωσσικὴ μορφὴ ποὺ ἐπιλέγει κάθε συγγραφέας γιὰ τὸ κείμενό του (δημοτικὴ ἢ καθαρεύουσα, μονοτονικὸ ἢ πολυτονικό, κυριλλικὴ ἢ λατινογράμματη σερβική) εἶναι σεβαστή.

Τὰ ἑλληνόγλωσσα κείμενα πρέπει νὰ συνοδεύονται ἀπὸ ἐκτενὴ περίληψη, κατὰ προτίμηση στὴν ἀγγλικὴ ἢ τὴ γαλλικὴ γλῶσσα. Ἀντιθέτως ὅλα τὰ ξενόγλωσσα κείμενα θὰ πρέπει νὰ συνοδεύονται ἀπὸ περίληψη στὴν ἑλληνική.

**Β΄**

### ΤΙΤΛΟΣ ΜΕΛΕΤΗΣ, ΟΝΟΜΑ ΣΥΓΓΡΑΦΕΩΣ-ΣΥΓΓΡΑΦΕΩΝ, ΙΔΙΟΤΗΤΑ

Ὁ τίτλος ἑκάστης μελέτης προηγεῖται τοῦ κυρίως κειμένου. Σημειώνεται μὲ κεφαλαῖα γράμματα στὴν κορυφὴ τοῦ χειρογράφου, χαρακτηρίζεται δὲ ἀπὸ σαφήνεια, λιτότητα καὶ περιεκτικότητα.

Τὸ ὄνομα τοῦ συγγραφέα ἢ τῶν συγγραφέων σημειώνεται μὲ πεζὰ στοιχεῖα, κάτωθεν τοῦ τίτλου τῆς μελέτης. Ἡ ἰδιότητα τοῦ συγγραφέα (affiliation) δὲν συνοδεύει τὸ ὄνομά του.

**Γ΄**

### ΠΕΡΙΛΗΨΗ ΣΥΝΤΟΜΗ ΚΑΙ ΛΕΞΕΙΣ-ΚΛΕΙΔΙΑ

Ἑκάστης μελέτης προηγεῖται σύντομη περίληψη (ἕως 200 λέξεις), ἡ ὁποία περιλαμβάνει ἐν συνόψει τὸν κύριο προβληματισμὸ τῆς μελέτης καὶ τὰ βασικὰ πορίσματα αὐτῆς. Ὑποβάλλεται δὲ τόσον στὴ γλῶσσα τοῦ κειμένου ὅσον καὶ στὴ γλῶσσα τῆς ἐκτενοῦς περιλήψεως. Οἱ δὲ λέξεις-κλειδιά δὲν μποροῦν νὰ ξεπερνοῦν τὸν ἀριθμὸ τῶν πέντε. Ὑποβάλλονται δὲ καὶ αὐτὲς τόσον στὴ γλῶσσα τοῦ κειμένου ὅσον καὶ στὴ γλῶσσα τῆς ἐκτενοῦς περιλήψεως.

**Δ΄**

### ΚΑΝΟΝΕΣ ΥΠΟΣΗΜΕΙΩΣΕΩΝ (CITATION RULES)

Οἱ βιβλιογραφικὲς ἀναφορὲς παρατίθενται μὲ συνεχῆ ἀρίθμηση (1,2,3...) στὸ κάτω μέρος κάθε σελίδας, καὶ ὄχι στὸ τέλος τοῦ ἄρθρου. Στὸ κυρίως κείμενο οἱ ἀριθμοί-ἐκθέτες τῶν ὑποσημειώσεων τίθενται πρὸ τῶν σημείων στίξεως. Οἱ βιβλιογραφικὲς ἀναφορὲς ἀναγράφονται πλήρως στὴ βιβλιογραφία, ἐνῶ στὶς ὑποσημειώσεις συντομογραφοῦνται ἐξαρχῆς. Γιὰ περιοδικὰ ποὺ δὲν περιλαμβάνονται στὸν κατάλογο, ὁ ὁποῖος παρενείρεται κατωτέρω, αὐτὰ θὰ πρέπει νὰ παρατίθενται στὴν πλήρη τους μορφή. Γιὰ παραπομπὴ σὲ μελέτη προηγούμενης ὑποσημειώσεως γράφουμε: *ἔνθ. ἀνωτ*. (= ἔνθα ἀνωτέρω / Βλέπε -op. cit. = opus citatum, supra/sup.). Γιὰ παραπομπὴ σὲ ὑποσημείωση ποὺ ἕπεται σημειώνουμε *ἔνθ. κατωτ.* (= ἔνθα κατωτέρω / Βλέπε- infra/inf.). Στὴν περίπτωση παρα­πομπῆς στὴν ἀμέσως προηγηθεῖσα μελέτη (καὶ στὶς ἴδιες σελίδες) γράφουμε: *αὐτόθι* (= Ibidem/ Ibid., loc. cit.= locus citatus). Γιὰ παραπομπὴ σὲ διάφορες σελίδες ἑνὸς βιβλίου ἢ ἄρθρου γράφεται: σποράδην (passim). Γιὰ παραπομπὴ στὸν ἴδιο-α συγγραφέα γράφουμε τοῦ ἰδίου/τῆς ἰδίας (= idem/id.) Στὰ ξενόγλωσσα κείμενα οἱ ἀντίστοιχοι σύντομοι τύποι βιβλιογραφικῆς ἀναφορᾶς (Abbreviationes-Sigla) ἀναγράφονται στὴ λατινική τους ἐκδοχή, σὲ συμφωνία μὲ τὸν παρακάτω πίνακα

## KAΤΑΛΟΓΟΣ ΛΑΤΙΝΙΚΩΝ ΣΥΝΤΟΜΟΓΡΑΦΙΩΝ

a.c. (ante correctionem) πρὸ διορθώσεως

add. (additit) προστίθεται

al. (alibi, aliο loco) ἀλλαχοῦ

ca. (circa) περί

cf. (confer) παράβαλλε

cod(d). (codex, codices) κῶδιξ-κες

conj. (conjecit, conieci) εἰκασία

corr. (correctio) διόρθωσις

ed. edd. (editio, editiones) ἔκδοσις, ἐκδόσεις (ἐκδότης, ἐκδόται)

e.g.= exempli gratia παραδείγματος χάριν

et al. (et alii) καὶ ἄλλοι

et seq. (et sequens) καὶ ἑξῆς

exp. (expunxit (verbum-verba)) διαγεγραμμένη λέξις-εις

gl. (glossa) γλῶσσα

i.e. (id est) δηλαδή

i.m. (in margine) ἐν περιθωρίῳ

i.t.(in textu) στὸ κείμενο

Ms Μss (manuscriptum, manuscripta) χειρόγραφο-α

no. (numerous) ἀριθμός

om. (omittit) παραλείπεται

p.c. (post correctionem) μετὰ διορθώσεως

prb (probabiliter) μετὰ πιθανότητος

pro ἀντὶ τῶνδε (εἰς ἀντικατάστασιν τοῦ, τῶν)

pr. (probono) προτάσσεται

rep. (repetit) ἐπαναλαμβάνεται

sequi (sequi sequitur) ἕπεται

trai. (traiecit, traiecerunt) μετατίθεται

vol. = volumen τόμος

Οἱ τίτλοι αὐτοτελῶν δημοσιευμάτων (μονογραφιῶν, Διατριβῶν κ.τ.λ) τυπώνονται μὲ πλάγια στοιχεῖα, ἐνῶ οἱ τίτλοι ἄρθρων σὲ περιοδικά, ἀφιερώματα, Πρακτικὰ καὶ συλλογικοὺς Τόμους γράφονται μὲ κανονικά-ὄρθια στοιχεῖα, ἐντὸς διπλῶν εἰσαγωγικῶν («»). Οἱ τίτλοι σειρῶν τυπώνονται μὲ ὄρθια στοιχεῖα, ἀνάμεσα σὲ ὀρθογώνιες ἀγκύλες ([...]), ἀμέσως μετὰ τὸν τίτλο τοῦ βιβλίου. Ὁ ἀριθμὸς τοῦ τόμου ἑνὸς περιοδικοῦ γράφεται μὲ ἀραβικοὺς ἀριθμούς, ἀκολουθεῖ ὁ χρόνος ἐκδόσεως μέσα σὲ παρένθεση καὶ ἕπεται ὁ ἀριθμὸς ἢ οἱ ἀριθμοὶ τῶν σελίδων, στὶς ὁποῖες γίνεται ἡ ἀναφορά, χωρὶς τὰ *σ. σσ.* / *p. pp.*. Οἱ ἀριθμοὶ τῶν σελίδων διαχωρίζονται ἀπὸ παῦλα χωρὶς κενά.

**Δ΄.1**

### ΠΑΡΑΔΕΙΓΜΑΤΑ ΒΙΒΛΙΟΓΡΑΦΙΚΩΝ ΑΝΑΦΟΡΩΝ

#### ΠΗΓΗ

Τὰ ὀνόματα τῶν ἀρχαίων καὶ βυζαντινῶν συγγραφέων δὲον νὰ γράφονται συντετμημένα, ὅπως ἔχουν διεθνῶς καθιερωθεῖ (π.χ. Ὁμ. Ἰλ. Κ 429, Πίνδ. απ. 15). Τὰ ἀρχαῖα, μεσαιωνικὰ ἑλληνικὰ ἢ λατινικὰ κείμενα σημειώνονται σὲ πλάγια γραφὴ καὶ χωρὶς εἰσαγωγικά, ἀκολουθεῖ τὸ ὄνομα τοῦ ἐκδότη καὶ ὁ τίτλος τῆς ἐκδόσεως, ἐπίσης σὲ πλάγια γραφή:

Π.χ.

Γεώργιος Ἀκροπολίτης, *Χρονική συγγραφή*: A. Heisenberg (ἐκδ.), *Georgii Acropolitae Opera*, Lipsiae 1903

Συντομογραφία: Γεώργ. Ἀκροπολ., *Χρον. συγγρ.* 14.

Ὅταν ἡ ἴδια πηγὴ παρατίθεται σὲ δύο διαφορετικὲς ἐκδόσεις μέσα στὸ κείμενο τοῦ ἄρθρου, τότε αὐτὸ πρέπει νὰ εἶναι ἐμφανὲς στὶς ὑποσημειώσεις.

#### ΜΟΝΟΓΡΑΦΙΑ

Τίθεται τὸ ὄνομα τοῦ συγγραφέα [στὴν ὀνομαστική] (ὄρθια)-(κόμμα), τίτλος (πλάγια)-(κόμμα), τόπος καὶ χρόνος ἐκδόσεως (κόμμα), σελίδες (κόμμα), εἰκ. 00 ἢ πίν. 00-τελεία.

Π.χ.

Ὀρλάνδος Α. Κ., *Μοναστηριακή ἀρχιτεκτονική*, Ἀθήνα 1958

Συντομογραφία: Ὀρλάνδος, ὅ.π., 58-59, εἰκ. 74. ἢ Ὀρλάνδος, *Μοναστηριακή ἀρχιτεκτονική*, 58-59, εἰκ. 74.

Grabar A., *L’Empereur dans l’art byzantin. Recherches sur l’art officiel de l’Empire d’Orient*, Paris 1934, 45–48.

Συντομογραφία: Grabar, *op. cit*., 45-48 ἢ Grabar, *L’Empereur*, 45-48.

Ἐὰν τὸβιβλίο ἀνήκει σὲ ἐπιστημονικὴ σειρά, ἢ πρόκειται γιὰ περιοδικὴ ἔκδοση αὐτή δηλώνεται μέσα σὲ ὀρθογώνιες ἀγκύλες μαζὶ μὲ τὸν ἀριθμὸ τοῦ τόμου ποὺ κατέχει τὸ βιβλίο στὴ σειρά,

Π.χ.

Rigo A., *La “Cronaca delle Meteore”.* *La storia dei monasteri della Tessaglia tra XIII e XVI secolo*, [Orientalia Venetiana VIII], Φλωρεντία 1999.

Σὲ περίπτωση δεύτερης, τρίτης κτλ. ἐκδόσεως ἑνὸς βιβλίου, αὐτὴ σημειώ­νεται μὲ δείκτη μπροστὰ ἀπὸ τὴ χρονολογία ἐκδόσεως,

Π.χ.

Δ. Γόνης, *Ἱστορία τῶν Ὀρθοδόξων Ἐκκλησιῶν Βουλγαρίας καὶ Σερβίας*, Ἀθήνα 21999.

Στὴν περίπτωση ἀνέκδοτων ἀκόμη Διδακτορικῶν διατριβῶν σημειώνουμε πρὸ τοῦ χρόνου κατάθεσης καὶ τοῦ Πανεπιστημίου τὰ ἑξῆς ἐντὸς παρενθέσεως: *Ἀνέκδοτη Διδακτορική Διατριβή*.

Π.χ.

M. Hirschbichler, *Monuments of a syncretic society. Wall painting in the Latin Lordship of Athens, Greece (1204-1311)*, (Ἀνέκδοτη Διδακτορικὴ Διατριβή), University of Maryland 2005.

#### ΑΡΘΡΟ ΣΕ ΠΕΡΙΟΔΙΚΟ

Ὄνομα συγγραφέα (ὄρθια)-(κόμμα), τίτλος (ὄρθια σὲ διπλὰ εἰσαγωγικά)-(κόμμα), τίτλος περιοδικοῦ (σὲ συντομογραφία-πλάγια), ἀριθμὸς τόμου-χρονολογία (σὲ παρένθεση-ὄρθια), (κόμμα), σελίδες (κόμμα), εἰκόνες ἢ πίνακες (τελεία).

Π.χ.

Βέης Ν. Α., «Συμβολὴ εἰς τὴν ἱστορίαν τῶν μονῶν τῶν Μετεώρων», *Βυζαντὶς* 1/2-3 (1909), 191-332.

Συντομογραφία: Βέης, «Συμβολή», 191-332

Charanis P., «On the question of the Slavic Settlement in the Peloponnesus», *BZ* 46 (1953), 91-103.

Συντομογραφία: Charanis, «On the question of the Slavic Settlement», 91-92.

ΣΥΛΛΟΓΙΚΟΣ ΤΟΜΟΣ

Στὴν περίπτωση ἀναφορᾶς σὲ συλλογικὸ τόμο, ἰσχύει ἐν γένει ὅ,τι καὶ στὶς μονογραφίες, μὲ τὴν προσθήκη τῆς ἔνδειξης *ἐπιμ.* μέσα σὲ παρένθεση μετὰ τὰ ὀνόματα τῶν ἐπιμελητῶν.

Π.χ.

, A.καὶ A..

Συντομογραφία: Weyl Carr, Nicolaides, *Asinou acoss time. Studies*.

#### ΑΡΘΡΟ ΣΕ ΣΥΛΛΟΓΙΚΟ ΤΟΜΟ

Μετὰ τὸ ὄνομα τοῦ συγγραφέα καὶ τὸν τίτλο τῆς μελέτης του (ἐντὸς εἰσαγωγικῶν) ἀκολουθεῖ ἄνω καὶ κάτω τελεία (:) καὶ ὁ τίτλος τοῦ τόμου (πλάγια), τὸ ὄνομα τοῦ ἐπιμελητῆ, ἐάν ὑπάρχει, (ὄρθια) καὶ τέλος ὁ τόπος ἐκδόσεως καὶ ὁ χρόνος ἐκδόσεως (ὄρθια). Ἡ ἔνδειξη *ἐπιμ.* μέσα σὲ παρένθεση προηγεῖται τοῦ ὀνόματος τοῦ ἐπιμελητῆ.

Π.χ.

Chryssochoidis Κ., «I monasteri del Monte Athos e il mondo ortodosso dopo la caduta di Costantinopoli»: *Cristiani de l’Oriente. Spiritualità, arte e potere nell’Europa post bizantina*, ἐπιμ. G. A. Popescu, Μιλάνο 1999, 71-77.

Ἄρθρο συγγραφέα σὲ τόμο μὲ ἄρθρα τοῦ ἴδιου.

F. Dölger, «Die “Familie der Könige” im Mittelalter», στὸ ἔργο τοῦ ἴδίου *Byzanz und die europäische Staatenwelt. Ausgewählte Vorträge und Aufsätze*, Ettal 1953, 34-69.

Συντομογραφία: Dölger, «Die “Familie der Könige”», 34-35.

#### ΛΗΜΜΑ ΣΕ ΚΑΤΑΛΟΓΟ ΕΚΘΕΣΗΣ

Στὴ βιβλιογραφία: Προηγεῖται ὁ τίτλος τοῦ Καταλόγου (πλάγια), τὸ ὄνομα τοῦ ἐπιμελητῆ, ὁ τόπος καὶ ἡ χρονολογία ἐκδόσεως.

Π.χ.

*Τὸ Ἡμέτερον Κάλλος. Βυζαντινὲς εἰκόνες ἀπὸ τὴν Θεσσαλονίκη*, ἐπιμ. Φ. Καραγιάννη, Θεσσαλονίκη 2018

Στὶς ὑποσημειώσεις: Προηγεῖται ὁ τίτλος τοῦ Καταλόγου (πλάγια), ἕπεται ὁ ἀριθμὸς τοῦ λήμματος καὶ σημειώνεται μέσα σὲ παρένθεση ὁ/ἡ συγγραφέας του

Π.χ.

*Τὸ Ἡμέτερον Κάλλος*, ἀρ. κατ. 8 (Κ. Βαφειάδης)

#### ΛΗΜΜΑ ΣΕ ΕΓΚΥΚΛΟΠΑΙΔΕΙΑ-ΛΕΞΙΚΟ

Προηγεῖται τὸ ὄνομα τοῦ συγγραφέα τοῦ λήμματος, ἀκολουθεῖ ὁ τίτλος τοῦ λήμματος ἐντὸς εἰσαγωγικῶν, ἄνω καὶ κάτω τελεία, ὁ τίτλος τοῦ Καταλόγου ἢ τῆς Ἐγκυκλοπαιδείας ἢ τοῦ Λεξικοῦ, ὁ ἀριθμὸς τοῦ τόμου μὲ τὴ χρονολογία ἐκδόσεώς του ἐντὸς παρενθέσεως καὶ τέλος ἡ σελίδα-δες

Π.χ.

Dinić M., «Branko»: *Enciklopedija Jugoslavije*, τόμ. 2 (1956), 179.

Συντομογραφία: Dinić, «Branko», 179.

**Ε΄**

### ΕΙΚΟΝΕΣ-ΠΙΝΑΚΕΣ

Ἡ ἀρίθμηση τῶν φωτογραφιῶν ἢ τῶν σχεδίων ἢ τῶν χαρτῶν πρέπει νὰ εἶναι συνεχής, σὲ ἀραβικοὺς ἀριθμούς. π.χ. Εἰκ. 1, Εἰκ. 2 κ.ο.κ.. Οἱ εἰκόνες, οἱ πίνακες κ.τ.λ. πρέπει νὰ συνοδεύονται ἀπὸ λεζάντες, οἱ ὁποῖες πρέπει νὰ παρατίθενται σὲ κατάλογο στὸ τέλος τοῦ ἄρθρου. Ἐάν προέρχονται ἀπὸ ἄλλη δημοσίευση, ἡ λεζάντα πρέπει ὁπωσδήποτε νἀ ἀναφέρεται στὴ δημοσίευση αὐτή, συμπεριλαμβανομένης καὶ τῆς σελίδας ἢ/καὶ εἰκόνας ἀπὸ τὴν ὁποία ἔχει ἀντιγραφεῖ. Σὲ περιπτώσεις ὅπου τὰ πνευματικὰ δικαιώματα τῆς εἰκόνας ἀνήκουν σὲ τρίτους, πρέπει νὰ γίνεται ἀναφορὰ σἐ αὐτούς.

**ΣΤ΄**

### ΒΙΒΛΙΟΓΡΑΦΙΑ

Στὸ τέλος τῆς μελέτης παρέχεται πλήρης βιβλιογραφικὸς κατάλογος (reference list). Προηγεῖται ἐδῶ τὸ ἐπώνυμο τοῦ συγγραφέα καὶ ἕπονται τὸ ἀρχικὸ τοῦ ὀνόματος καὶ μετὰ τὸ πατρώνυμο. Σημειώνεται δὲ ὁ πλήρης τίτλος ἑκάστης μελέτης ἀλλὰ καὶ οἱ σελίδες, ἐὰν πρόκειται γιὰ ἄρθρο ἢ μελέτη σὲ συλλογικὸ Τόμο. Ἀπαιτεῖται χωριστὸς κατάλογος α) τῶν πηγῶν, β) τῶν ἑλληνικῶν τίτλων, γ) τῶν μελετῶν ποὺ ἔχουν παραδοθεῖ σὲ σλαβικὴ γλῶσσα καὶ κυριλλικὴ γραφὴ καὶ δ) χωριστὸς κατάλογος γιὰ τοὺς λατινογράμματους τίτλους.

**Ζ΄**

### ΠΕΡΙΛΗΨΗ ΕΚΤΕΝΗΣ (ΞΕΝΟΓΛΩΣΣΗ)

Ἑκάστης μελέτης ἕπεται ἐκτενὴς περίληψη (μέχρι 1000 λέξεις), ἡ ὁποία περιλαμβάνει ἐν συνόψει τὰ βασικά πορίσματα τῆς μελέτης, χωρὶς ὑποσημειώσεις. Στὶς ἐκτενεῖς περιλήψεις ἀναγράφονται πρὸ τοῦ κειμένου τὸ ὄνομα τοῦ συγγραφέα καὶ ὁ τίτλος τοῦ ἄρθρου, στὴν γλῶσσα ποὺ ἔχει γραφεῖ ἡ περίληψη.

**ΣΥΝΤΟΜΟΓΡΑΦΙΕΣ ΠΕΡΙΟΔΙΚΩΝ**

ΑΑΑ Ἀρχαιολογικὰ Ἀνάλεκτα ἐξ Ἀθηνῶν

ΑΒΜΕ Ἀρχεῖον Βυζαντινῶν Μνημείων Ἑλλάδος

ΑΕΘΣΕ Ἀρχαιολογικὸ Ἔργο Θεσσαλίας καὶ Στερεᾶς Ἑλλάδας, Πρακτικὰ Ἐπιστημονικῆς Συνάντη­σης

ΑΔ Ἀρχαιολογικὸν Δελτίον

ΑΕ Ἀρχαιολογικὴ Ἐφημερίς

ΔΧΑΕ Δελτίον τῆς Χριστιανικῆς Ἀρχαιολογικῆς Ἑταιρεί­ας

ΕΕΒΣ Ἐπετηρὶς Ἑταιρείας Βυζαντινῶν Σπουδῶν

ΕΕΘΣΠΘ Ἐπιστημονικὴ Ἐπετηρὶς τῆς Θεολογικῆς Σχολῆς τοῦ Πανεπιστημίου Θεσσαλονίκης

ΕΜΑ Ἐπετηρὶς Μεσαιωνικοῦ Ἀρχείου Ἀκαδημίας Ἀθηνῶν

ΕΕΦΣΠΑ Ἐπιστημονικὴ Ἐπετηρὶς τῆς Φιλοσοφικῆς Σχολῆς τοῦ Πανεπιστημίου Ἀθηνῶν

ΗπειρΧρον: Ἠπειρωτικὰ Χρονικὰ

ΘεσσΗμ Θεσσαλικὸ Ἡμερολόγιο

ΘεσσΜελ Θεσσαλικὰ Μελετήματα

ΘεσσΧρον Θεσσαλικὰ Χρονικά. Δελτίον τῆς ἐν Ἀθήναις Ἱστορικῆς καὶ Λαογραφικῆς Ἑταιρίας τῶν Θεσ­σαλῶν

ΘΗΕ Θρησκευτικὴ καὶ Ἠθικὴ Ἐγκυκλοπαιδεία

ΙΑΙΣΕΕ Ἱστορικὸν Ἀρχεῖον Ἰερᾶς Συνόδου τῆς Ἐκκλησία τῆς Ἑλλάδος

ΙΕΕ Ἱστορία τοῦ Ἑλληνικοῦ Ἔθνους

ΚαρδΧρον Καρδιτσιώτικα Χρονικά

ΚρητΧρον Κρητικὰ Χρονικά

NE Νέος Ἑλληνομνήμων

Νεολόγου Ἐπιθεώρησις Νεολόγου Ἑβδομαδιαῖα Ἐπιθεώρησις, Πολιτικὴ, Φιλολογική, Ἐπιστημονική.

ΠΑΑ Πρακτικὰ τῆς Ἀκαδημίας Ἀθηνῶν

ΠΑΕ Πρακτικὰ τῆς ἐν Ἀθήναις Ἀρχαιολογικῆς Ἑταιρείας

AnBoll Analecta Bollandiana

ArtB The Art Bulletin

AS Acta Sanctorum

BalkSt Balkan Studies

BHC Bulletin de correspondance hellénique

BHG Bibliotheca Hagiographica Graeca, F. Halkin (ed.), vols. I, II, III, Bruxelles 1957

BHG Nov. Auct. F. Halkin, *Novum Auctarium* *Bibliothecae hagiogra­phicae graecae*, [*Subsidia Hagiographica* 65], Bruxelles 1984.

BMGS Byzantine and Modern Greek Studies

BNJb Byzantinische-neugriechische Jahrbücher

ByzForsch Byzantinische Forschungen

ByzSl Byzantinoslavica

ByzVindo Byzantina Vindobonensia

BSGRT Bibliotheca Scriptorum Graecorum et Romanorum Teubneriana

BZ Byzantinische Zeitschrift

CahArch Cahiers Archéologiques

CahBalk Cahiers Balkaniques

CFHB Corpus Fontium Historiae Byzantinae

ChHist Church History

CIÉB Congrès International d’Études Byzantines

Corsi Corsi di cultura sull’ arte ravennate e bizantina

CSCO Corpus Scriptorum Christianorum Orientalium

CSHB Corpus Scriptorum Historiae Byzantinae, B. G. Niebuhr et al. (eds.), Bonn 1828-1897.

DACL Dictionnaire d’archéologie chrétienne et de liturgie, H. Leclercq, F. Gabrol (eds.), vols I-XV, Paris 1907-1923.

DOP Dumbarton Oaks Papers

DOS Dumbarton Oaks Studies

EChR The Eastern Churches Review

ÉO Échos d’Orient

EOE Encyclopedia of the Ottoman Empire (2009)

EtBalk Études balkaniques

GSND Glasnik Skopskog naučnog društva

IRAIK Izvestija Russkogo Arkheologičeskogo Instituta v Konstantinopole

JEastCS The Journal of Eastern Christian Studies

JACh Jahrbuch für Antike und Christentum

JÖB Jahrbuch der Österreichischen Byzantinistik

JÖByzG Jahrbuch der Österreichischen Byzantinischen Gesellschaft

JSav Journal des Savants

JThS The Journal of Theological Studies

JWarb Journal of the Warburg and Courtauld Institutes

LA Liber Annus. Studium Biblicum Franciscanum

LBG Lexikon zur byzantinischen Gräzität (E. Trapp et alii), Wien 1994 k.e.

LOC Liturgiarum Orientalium Collectio, E. Renaudot (ed.), vols I, II Parisiis 1716.

MSU Mitteilungen des Septuaginta-Unternehments

OKS Ostkirchlische Studien

OCP Orientalia Christiana Periodica

OrChr Oriens Christianus

OrChrAn Orientalia Christiana Analecta

PBW Prosopography of the Byzantine World

PG Patrologiae cursus completus, Series graeca, J.-P. Migne (ed.), vols. 161, Paris 1857-1866.

RÉB Revue des Études Byzantines

RÉG Revue des Études Grecques

RESEE Revue des Études Sud-Est Européennes

RSBN Rivista di studi bizantini e neoellenici

SEG Supplementum Epigraphicum Graecum

SemKond Seminarium Kondakovianum

StP Studia Patristica

SüdostF Südost-Forschungen

Synaxarium EC: H. Delehaye, *Synaxarium Ecclesiae Constantino­politanae, e codice sirmondiano nunc berolinensi abiectis synaxariis selectis, Propylaeum ad Acta Sanctorum Novembris*, Bruxellis 1902

TM Travaux et Mémoires

Turcica Turcica, Reuve d’études turques

VizVrem Vizantinijskij Vremmenik

WJKg Wiener Jahrbuch für Kunstgeschichte

ZLU Zbornik za likovne umetnosti Matice srpske

Zograf Zograf, Revue d’art médiévale

ZPE Zeitschrift für Papyrologie und Epigraphik

ZRNM Zbornik Radova Nărodnog Muzeja

ZRVI Zbornik Radova Vizantološkog Instituta

ZSU Zbornik Srednovekovna umetnost